kardosdrur/scandi-wiki huggingface dataset:
Jus cogens

Ved det juridiske begreb jus cogens (latin = tvingende ret) forstås den del af retssystemet, som ikke må ændres ved omskrivninger eller forklaringer. Bortset fra privatretten bruges begrebet mest i folkeretten. Det tilsvarende modbegreb er jus dispositivum (foranderlig ret).

Folkeretlig betydning 

I folkeretten betegner retsgrundsætninger som jus cogens, når de beskriver tvingende normer, som ikke bør tilsidesættes hverken ved folkeretlige traktater eller nationale love. Det teoretiske grundlag for disse normsæt er som udgangspunkt naturretten, og dernæst har retsgrundsætningen vundet stor tilslutning blandt hovedparten af staterne til, og disse retssætninger udgør dermed et ufravigeligt grundlag for samordning af lovsystemerne.

Eksistensen af en jus cogens afvises stadig af mange forfattere, men en af de vigtigste lovsamlinger i folkeretten, Wienerkonventionen om traktatretten, forudsætter netop, at tvingende folkeret findes, og den tilskriver traktatbestemmelser ugyldighed, hvis de er i modsætning til jus cogens. Det er usikkert, præcist hvilke bestemmelser der hører ind under jus cogens, men i hvert fald kernen i forbuddet mod magtanvendelse (FN-pagten art 2.4), forbuddet mod folkedrab og de grundlæggende menneskerettigheder hører til den tvingende del af folkeretten.

FN's Internationale Kommission (ILC) udgav i 2017 udgivet en rapport hvori den forsøger at opstille nogle kriterier for hvornår en mellemfolkerelig norm kan anses for at have opnået karakter af jus cogens. ILC har også i en rapport fra 2019 diskuteret hvorvidt en norm (regel) der beskytter miljøet eventuelt kunne antages at få karakter af jus cogens.

Videre læsning 

 side 246, 1. spalte i Bo von Eyben: Juridisk Ordbog. 14. udgave. 2016. Karnov Group. 
 Frederik Harhoff (red.) (2017): Folkeret. Hans Reitzel.

Referencer 

Folkeret
Juridiske begreber
Great Tellico

Great Tellico var en cherokeebebyggelse i det, der udgjorde de såkaldte Overhill Towns i Tennessee, USA. Bebyggelsen lå, hvor Tellico River, der starter i North Carolina, løber ud fra Appalacherne i det nuværende Monroe County, hvor nu bebyggelsen Tellico Plains ligger.

Navnets oprindelse 
I 1700-tallet havde cherokeserne adskillige bebyggelser ved navn Tellico, og Great Tellico fik sit navn, fordi den var den største og vigtigste af disse. Etnografen James Mooney, der levede hos cherokeserne i 1880'erne og indsamlede deres myter og legender, mente, at navnet kom fra et cherokesisk ord, Ta-Li-Kwa, men allerede på Mooneys tid var betydningen af ordet gået i glemmebogen hos stammens medlemmer.

Navnet ses også stavet som Telliquo, og da stammen blev forflyttet til indianerterritoriet i det nuværende Oklahoma i 1838 – 1839, navngav de deres nye hovedstad Talequah, en variant af det oprindelige navn.

Betydning 
I begyndelsen af 1700-tallet var byen en af de største cherokeserbebyggelser i området, og mellem 1730 og begyndelsen af 1740'erne var bebyggelsen stammens de facto hovedstad. Cherokeserne havde ingen fælles ledelse og derfor heller ingen formel hovedstad, men i 1730 blev Moytoy udpeget som stammens første formelle overhøvding, selv om han mere var en repræsentant overfor de engelske myndigheder end egentlig leder. Moytoy kom netop fra Great Tellico, og derfor voksede byens betydning. Da Moytoy og hans søn og efterfølger mistede magten omkring 1741-42, mistede byen igen sin betydning, og omkring 1750 var centrum for stammens ledelse i praksis flyttet til det nærliggende Chota, hvorfra de ledere, der efterfulgte Moytoy, kom.

"Krigsstien" 
"Krigerstien" (en: Warpath) – en gren af "Den store indianske Krigssti" (en: Great Indian Warpath), et netværk af stier i det østlige USA, gik gennem Great Tellico og bandt byen sammen med Chota mod nord og Great Hiwassee mod syd. Desuden gik handelsruten Trading Path eller Tellico Road fra Great Tellico mod sydøst over Unicoi bjergkæden i Appalacherne og dannede forbindelse mellem Overhill cherokeserne og deres stammefæller i de såkaldte Lower Towns i South Carolina og Middle Towns i North Carolina. Trading Path var den vigtigste handelesrute mellem cherokeserne og de engelske kolonister i det 18. århundrede.

Kilder 
 Mooney, James: Myths of the Cherokee and Sacred Formulas of the Cherokee. (Nashville: Charles and Randy Elder-Booksellers, 1982).

Cherokeestammen
Tennessees historie
Benjamin Gille

Benjamin Gille (født 3. maj 1982 i Valence, Frankrig) er en fransk håndboldspiller, der til dagligt spiller i den franske klub Chambéry Savoie HB. Spillede i klubben Loiriol, da han var lille. Skiftede derefter til Chambéry Savoie HB. Han er lillebror til de kendte franske 'Gille-brødre' – Guillaume Gille og Bertrand Gille.

Landshold 
Benjamin Gille har spillet 32 U-landskampe og 3 A-landskampe. Han fik sin A-landsholdsdebut i 2009.

Privat 
Han har en kæreste, og de har sammen 1 barn.

Familie 
Hans kendte brødre, Guillaume Gille og Bertrand Gille spiller til daglig for den tyske klub, HSV Hamburg. Benjamin Gille har tidligere udtalt, at det kunne være fedt at de alle tre spillede på det franske landshold. Han er ikke så kendt, da hans to storebrødre har taget den del.

Håndboldspillere fra Frankrig
Birgithe Kosovic

Birgithe Kosovic (født 22. marts 1972) er en dansk skønlitterær forfatter med serbisk baggrund. Hun har arbejdet som researcher på Månedsbladet Press samt som featurejournalist for Dagbladet Information og Morgenbladet i Norge.

Kosovics roman Det dobbelte land fra 2010 vandt i 2011 DR Romanprisen på 25.000 kroner, Weekendavisens litteraturpris på 100.000 kr. samt Danske Banks Litteraturpris på 300.000 kr. Romanen Den inderste fare vandt Politikens Litteraturpris i 2018.

Udgivelser 
 Legenden om Villa Valmarana (1997)
 Om natten i Jerusalem (1999), oversat til tysk, fransk, italiensk, græsk, spansk, serbisk, svensk, norsk
 Det dobbelte land (2010), oversat til serbisk
 Den inderste fare - roman om Erik Scavenius (bind 1: 2016, og bind 2: 2018)
 Det, du ikke vil vide (2020)

Henvisninger

Eksterne henvisninger 
 Birgithe Kosovics hjemmeside
 Birgithe Kosovics  på Gyldendals hjemmeside.

Romanforfattere fra Danmark
Personer i Kraks Blå Bog
Dansksprogede forfattere fra Danmark
Kvindelige forfattere i det 21. århundrede
Modtagere af DR Romanprisen
Personer fra Albertslund
Great Hiwassee

Great Hiwassee eller Ayuhwasi Egwaha på cherokesisk, var en af cherokesernes såkaldte Overhill Towns og en vigtig bebyggelse fra slutningen af det 17. århundrede frem til begyndelsen af det 19. århundrede.

Bebyggelsen lå på den nordlige bred af Hiwassee River, der hvor floden i dag krydses af U.S. Highway 411 i Polk County i Tennessee, USA. Hvor byen en gang lå, ligger i dag en del af East Tennessee Nursery, en statslig planteskole.

Cherokeserlederen Major Ridge blev født i Great Hiwassee omkring 1771, og det var her i byen, at han og en anden cherokeser, Alexander Saunders, den 9. august 1807 dræbte en anden høvding, Doublehead, for at sælge cherokeserland til de hvide.

Byen var forbundet med de nordligere beliggende cherokeserbebyggelser Great Tellico og Chota via "Krigerstien", en del af stisystement Great Indian Warpath (Den Store Indianske Krigssti).

Cherokeestammen
Tennessee
Álvaro Arbeloa

Álvaro Arbeloa Coca (født 17. januar 1983) er en spansk tidligere fodboldspiller. Han var gennem karrieren tilknyttet Real Madrid, Deportivo La Coruña, Liverpool og West Ham United. Han nåede desuden 56 kampe for det spanske landshold.

Eksterne henvisninger 

 

Fodboldspillere fra Spanien
Fodboldspillere fra Real Madrid CF
Fodboldspillere fra Deportivo La Coruña
Fodboldspillere fra Liverpool F.C.
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Verdensmestre i fodbold
Up

Up eller UP kan have flere betydninger:

Film 
 Up – den amerikanske titel på animationsfilmen Op

Album 
 Up (R.E.M.-album) − et R.E.M.-album fra 1998
 Up - Great Big Sea-album fra 1995
 Up! (album) - et album fra 1995 med Shania Twain
 Up (soundtrack), soundtracket til Disney/Pixar filmen Op
 Up (ABC album), et 1989 album af ABC
 Up (Peter Gabriel album), et 2002 album af Peter Gabriel
 Up (Morrissey–Mullen album), et 1976 album af Morrissey–Mullen
 Up (Right Said Fred album), et 1992 album af Right Said Fred

Andet 
 Volkswagen up! − en bilmodel fra Volkswagen
 UP – forkortelse for Uttar Pradesh, en indisk delstat
 UP – forkortelse for Unified Process, en metode til it-systemudvikling
Markup Validation Service

Markup Validation Service, er et gratis net-hjælpeværktøj fra World Wide Web Consortium  (W3C), hvis formål er kvalitetssikring af hjemmesider, som foretages ved en validering (kontrol) på udførte projekter. Dette  i henhold til anbefalede regler fra W3C.

De fleste sider på World Wide Web (www), er skrevet i programmeringssproget HTML og deraf afledte sprog, eksempelvis XHTML, SMIL, MathMl etc.

Validerings-processen kan sammenlignes med retskrivning af en tekst.
 
Validatoren faslægger hvilken dokumenttype som er valgt og kontrollerer herefter at syntaksen stemmer overens med reglerne der er fastlagt for denne type. Ved fejl vises en advarsel og i nogle tilfælde angives en  anvisning for tilret.

Ekstern henvisning
W3C, Markup Validation Service, startside (engelsk)
World Wide Web
Standardiseringsorganer
Individual Thought Patterns

Individual Thought Patterns er det femte album af det amerikanske dødsmetal-band Death, som blev udgivet i 1993 gennem Relativity Records.

Stilistisk fortsatte albummet med at udvide den tekniske, progressive og jazzagtige stil, som begyndte på Human. Til forskel fra de andre Death-albums valgte Schuldiner at dele soloer med sin andenguitarist Andy LaRocque. Udgivelsen kom med på Guitar Player Magazines Metal Guitar albums Top 20. Albummet er også den første af to Death-albums med trommeslageren Gene Hoglan, og den sidste med bassisten Steve DiGiorgio.

Albummet indeholder Deaths bedst kendte sang "The Philosopher", hvis musikvideo fik sendetid på MTV, og endda anmeldt af tegnefilmsduoen Beavis & Butthead, hvor de forveksler drengen i videoen med Jeremy fra Pearl Jam-videoen. Ifølge Metal-Rules.com er det det 100. bedste heavy metal-album nogensinde.

Spor 
 "Overactive Imagination" – 3:28 
 "In Human Form" – 3:55
 "Jealousy" – 3:39
 "Trapped in a Corner" – 4:11 
 "Nothing Is Everything" – 3:16 
 "Mentally Blind" – 4:45
 "Individual Thought Patterns" – 4:00 
 "Destiny" – 4:04
 "Out of Touch" – 4:19 
 "The Philosopher" – 4:10

Fodnoter

Eksterne henvisninger 
 Sangtekster

Album fra 1993
Death-album
Chris Barnes

Chris Barnes (født 29. december 1966) er en amerikansk sanger og sangskriver, kendt for hans utroligt dybe gutturale vokaler. I perioden 1988-1995 var han med som vokalist i det amerikanske dødsmetal-band Cannibal Corpse, og efterfølgende dannede han Six Feet Under. I 2006 var han med på det finske band Torture Killers album Swarm!

Diskografi

Cannibal Corpse 
 1989: Skull full of Maggots
 1990: Eaten Back to Life
 1991: Butchered at Birth
 1992: Tomb of the Mutilated
 1993: Meat Hook Sodomy
 1993: Hammer Smashed Face (EP)
 1994: The Bleeding

Six Feet Under 
 1995: Haunted
 1996: Alive and Dead (EP)
 1997: Warpath
 1999: Maximum Violence
 2000: Graveyard Classics
 2001: True Carnage
 2003: Bringer of Blood
 2004: Graveyard Classics 2
 2005: 13
 2006: A Decade in the Grave
 2007: Commandment
 2008: Death Rituals

Torture Killer 
 2006: Swarm!

Eksterne henvisninger 

Sangere fra USA
Sangskrivere fra USA
Figg

Figg har flere betydninger:

Personer 
 Arabella Figg – en fiktiv person i historierne om Harry Potter, skrevet af J.K. Rowling.
 James Figg – en engelsk sportsmand fra 1700-tallet. Han anses generelt for den moderne boksnings fader.
Duellen (film fra 1971)

Duellen er en amerikansk spændingsfilm fra 1971 instrueret af Steven Spielberg. Denne gav ham gennembrud som instruktør. Hovedpersonen spilles af Dennis Weaver, nok mest kendt fra tv-serien McCloud.

Medvirkende
 Dennis Weaver som David Mann
 Jacqueline Scott som Mrs. Mann
 Carey Loftin som The Truck Driver
 Eddie Firestone som Café ejer
 Lou Frizzell som Buschauffør 
 Eugene Dynarski som Mand i café
 Lucille Benson som Lady at Snakerama
 Tim Herbert som Gas station attendant
 Charles Seel som Old man
 Shirley O'Hara som servitrice 
 Alexander Lockwood som Jim, gammel mand i bil
 Amy Douglass som gammel kvinde i bil
 Sweet Dick Whittington som Radio interviewer
 Dale Van Sickel som bilist 
 Shawn Steinman som pige på skolebus

Eksterne henvisninger 
 

Amerikanske film fra 1971
Dramafilm fra USA
Engelsksprogede film
Film instrueret af Steven Spielberg
Doseringsæske

Doseringsæske, pille-æske eller tablet-beholder, er en æske, der giver mulighed for at dosere medicin til en uges medicinforbrug. Doseringsæsker har til formål, at undgå non-compliance. Non-compliance betyder, at patienten ikke efterlever de behandlingsråd, der er givet omkring indtagelse af medicinen. 

Et typisk ugesæt er indeholdende 7 dagsæsker, som hver har trykt ugedagen på låget. Hver doseringsæske er inddelt i fire rum: morgen, middag, aften og nat. Afhængig af produkt model er inddelingerne større eller mindre. 

Med henblik på at tilgodese de svagtseende, og som en ekstra sikkerhedsforanstaltning, er der på flere modeller en prik i bunden af hver æske, eller trykt en tyk blå prik på bagsiden af låget, som begge indikerer, hvor langt man er kommet med sine piller.

Flere modeller indeholder desuden et medicinkort for nødvendige notater. Mange apoteker tilbyder at dosere medicin i doseringsæskerne for korrekt brug.

Galleri 

Farmakologi
Beholdere
Medicinsk udstyr
Abraham Clod-Hansen

Abraham Clod-Hansen f. Clod Hansen (18. juni 1857 i Odense – 10. juni 1925 i København) var en dansk læge, idrætsleder og var en af den moderne sportsbevægelses pionerer.

Clod-Hansen blev student 1878 og cand.med fra Københavns Universitet 1887. 1888 medicinsk gymnastikdirektør fra Gymnastiska Centralinstitutet i Stockholm. 1889 virkede han på vandkuranstalten i Silkeborg. Han var derefter i fire år ansat på Blegdamshospitalet i København. I 1894 blev han udnævnt til karenttænelæge i København. Han var 1895-1905 leder af Anstalten for fysikalisk behandling på Københavns Garnisonssygehus og 1903-1915 leder af Rigshospitalets klinik for gymnatik og elektrisitet.

Clod-Hansen stiftede Danmarks første fægteklub i 1884, "Københavns fægteklub". Han var medstifter af Danmarks Gymnastik Forbund og Dansk Kvindegymnastik-forening. Han var også formand for Københavns Jægerklub og idrætsleder i flere andre klubber. Han var medlem af Danmarks Olympiske Komité og det europæiske gymnastik forbund; Fédération Evropéennes de Gymnastique og fungerede bla som dommer ved OL 1912 og 1920. Han var også en af Danmarks første egentlige sportsjournalister.

Som idrætsmand i 1880'erne var Clod-Hansen aktiv i gymnastik, roning og skydning. Han var en af sin tids bedste fægter.

Abraham Clod-Hansen var morfar til gymnastiklederen Nina Velin.

Bibliografi 
 Roning og træning 1889
 Fægtekunsten 1890 og 1911
 Lægemesøvelsernes forhold til aandeligning Overanstrengelse 1882
 Mand og Kvinde 1895
 Den danske Gymnastik 1911
 Jagtskydning med Hagelbøsser 1923

Kilder 
 Københavns Idræts-Forening – Københavns Fodsports-Forening 24. oktober 1942 50 Aar''. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 Læge, idrætsmand Abraham Clod-Hansen (1857- ) – fynhistorie.dk

Eksterne henvisninger 
 

Idrætsledere fra Danmark
Læger fra Danmark
Personer fra Odense
Deltagere for Danmark ved sommer-OL 1912
Spotlight-festivalen

Spotlight-festivalen er en årligt tilbagevendende kulturfestival for børn og unge. Festivalen foregår i Vejle, Jelling, Egtved, Give og Børkop (lig med den nye Vejle Kommune). 

Spotlight er en festival, hvor Vejle Kommunes kulturforvaltning, daginstitutioner, skoler, foreninger, kulturinstitutioner, ungdomsuddannelser, kunstnere og frivillige hjælpere går sammen om at skabe de bedste rammer for en hel uge dedikeret til kunst og kultur.

Festivalen afholdes typisk i uge 38 og blev afholdt for fjerde gang i 2010 den 22. – 25. september. Her deltog 5.000 børn og unge i mere end 100 forskellige produktioner.

Spotlight er et stort tilløbsstykke med såvel lokale indslag og besøg fra kendte såsom Sigurd Barrett.

Temaer 
Hvert år skifter festivalen tema. Festivalen har haft følgende temaer:
2007 Der var ikke noget tema
2008 Fantasy
2009 Gadeliv
2010 Drømme 
2011 Omvendt vendt om (festivalen afholdes fra 21. september til 24. september 2011)

Referencer

Eksterne henvisninger 
Spotlights hjemmeside

Festivaler i Danmark
Vejle Kommune
Etableret i 2007
Simon Jensen

Simon Jensen (født 3. februar 1973) er en dansk født musiker, komponist og forfatter. Han er fløjtenist i flere forskellige konstellationer og driver sit eget band, Simon Jensen Band. Han er søn af kunstneren Steen Krarup Jensen og bor til dagligt i Gøteborg.

I perioden mellem 1997 og 2002, var han fast medlem i bandet Grovjobb, som i denne periode udgav tre album. I januar 2005 udkom debutpladen All You Can Eat med hans eget band på pladeselskabet Blue Beat Productions.

Jensen debuterede i 2009 som forfatter med digtsamlingen Skärmen. I december 2011 udkom hans anden digtsamling, Fingret.

Bibliografi 
 Skärmen,  (Trombone, 2009)
 Fingret,  (Trombone, 2011)

Diskografi 

 Landet Leverpastej, Grovjobb (Garageland Records, 1998)
 Vättarnas Fest, Grovjobb (Garageland Records, 2000)
 Under Solen Lyser Solen, Grovjobb (Garageland Records, 2002)
 All You Can Eat, Simon Jensen Band (Blue Beat Productions, 2005)
 Eileen Live at FolkFest July 2010, Eileen (Eileen Events, 2010)

Eksterne henvisninger 
 Simon Jensens webside

Jazzmusikere fra Danmark
Sangskrivere fra Danmark
Fløjtenister fra Danmark
Dansksprogede forfattere fra Danmark
Helge Haagen Olsen

Helge Haagen Olsen (født 1926) var en dansk atlet. Han var under største delen af karrieren medlem af Aarhus Fremad, men var i Københavns IF (1951-1952) og IFK Aalborg (1955). Han vandt et dobelt guld i trespring og længdespring ved det danske mesterskab 1954; derudover blev det under karrieren til ti DM-sølvmedaljer og tre DM-bronzemedaljer.

Danske mesterskaber 
  1957 Trespring 13,85
  1957 Længdespring 6,65
  1956 Trespring 13,31
  1955 Længdespring 6,56
  1955 Kuglestød 12,49
  1955 Tikamp 4979p
  1954 Længdespring 6,81
  1954 Trespring 13,84
  1954 Tikamp 5144p
  1952 Længdespring 6,86
  1952 Trespring 13,98
  1951 Trespring 14,43
  1951 Tikamp 6067p
  1947 Trespring 13,72
  1946 Trespring 13,38

Personlige rekorder 
 Længdespring: 6,97 1952
 Trespring: 14,43 1951

Eksterne henvisninger 
 "Officielle Efterretninger" og "DAF i tal" 

Atleter fra Aarhus Fremad
Atleter fra Københavns IF
Atleter fra IFK Aalborg
Personer fra Aarhus
Kuglestødere fra Danmark
Trespringere fra Danmark
Længdespringere fra Danmark
Jeanne d'Arc (R97)

Jeanne d'Arc (R97) er en helikopterkrydser i Marine Nationale. Skibet er det tredje skib i flåden navngivet efter den franske heltinde og helgen, som slog en engelsk invasion under hundredeårskrigen tilbage. I fredstid benytter man Jeanne d'Arc som skoleskib for officersaspiranter, men i tilfælde af en krise skal skibet konverteres til en fuldt operativ helikopterkrydser. Man er dog begyndt at se bort fra denne tanke på grund af moderne helikopteres større størrelse og vægt. Jeanne d'Arc løb af stabelen og blev døbt La Résolue, da skibets forgænger, den franske krydser Jeanne d'Arc fra 1930, stadig var i tjeneste. Skibet fik sit nuværende navn i forbindelse med at det indgik i flåden, 16. juli 1964. Skal efter planen udfases i 2010 eller 2011.

Operative hændelser 
Den 11. april 2008 blev besætningen og gæsterne på krydstogsskibet Le Ponant, som blev holdt som gidsler af somaliske pirater fra Puntland befriet blandt andet ved hjælp fra en helikopter fra Jeanne d'Arc.

9. december 2008 tog Jeanne d'Arc på sit næstsidste kadettogt som varede til 5. maj 2009. Togtet førte skibet over Middelhavet til den anatoliske kyst hvor skibet deltog i både Operation Enduring Freedom og Operation Atalanta.

Den 2. december 2009 begyndte skibet sit 45. og sidste kadettogt ledsaget af fregatten Courbet (La Fayette-klassen). Rejsen følger den vestafrikanske kyst og fortsætter over atlanterhavet til Sydamerika rundt om Kap Horn og nordpå. Herfra sejler man til Panamakanalen og efter et besøg i Nordamerika går det tilbage over Atlanten til Brest.

Fremtid 
Efter sit sidste kadettogt som slutter i Brest den 27. maj 2010, blev skibet afrigget og strøg kommandoen den 10. september 2010. Man har endnu ikke besluttet om der skal findes en afløser til rollen som skoleskib eller om man vil sprede kadetterne ud på flådens andre skibe, meget tyder dog på at det er den sidste løsning der bliver gennemført.

Referencer og kilder

Eksterne links 
 Porte Hélicoptère Jeanne d’Arc  (Fransk)
 Militaryfactory.com (Engelsk)

Krydsere fra Frankrig
Bridie Carter

Bridie Carter (født 18. december 1970) er en australsk skuespillerinde, der bedst er kendt for sin rolle i McLeod's Daughters som Tess Silverman McLeod. Hun blev født i Melbourne som den ældste af tre, hun har 2 yngre brødre. Carter blev uddannet på ”National Institute of Dramatic Art” (NIDA) i 1994.  Sent i 2005 forlod Carter McLeod's Daughters for at fokusere mere på sit privatliv, da hun den maj 2004 giftede sig med tøj designeren Michael Wilson, og den 4. marts 2005 fødte hun sønnen Otis Wilson .

I november, 2007, sagde Bridie i et interview at hun: "overhovedet ikke blev overrasket " (da serien fik øksen), og "hun ikke ville spolere McLeod's, men ikke alt var hvad det så ud til. Jeg synes det er underligt at der ikke er en eneste at de originale skuespillere tilbage. Måske skulle de havde prøvet at fokuserer mere om at beholde folk" . 

Den 24. november, 2007, fortalte Carter til “News Limited” åbenhjerteligt om sin historie som alkoholiker.. hun fortalte også at hun havde været ædru i 11 år, og at ”alle har en historie at fortælle – vi bliver påvirket af de samme ting. Min historie er ikke så unormal endda" 

Bridie var med i den australske version af Vild med Dans der kørte fra den 25. september, 2007 – 27. november, 2007, hvor hun dansede sammen med den professionelle danser Craig Monley. Den 27. november vandt Craig og hun trofæet, efter en flot sæson .

Fodnoter

Eksterne henvisninger 
 

Skuespillere fra Australien
Personer fra Melbourne
Sølager

Sølager er en lille by og fiskeleje, der ligger ud til Isefjorden i Halsnæs Kommune.
Byen er nu sammen med Lynæs vokset sammen med Hundested.
Før Kommunalreformen i 2007 lå byen i Hundested Kommune.

Om sommeren sejler færgen M/F Columbus fra Sølager til Kulhuse på nordspidsen af Hornsherred.

Eksterne henvisninger 

Lokaliteter i Halsnæs Kommune
Rachael Carpani

Rachael Ann Carpani (født 24. august 1980 i Sydney, Australia) er en australsk skuespillerinde. Hun voksede op i et hus nær Dural, New South Wales sammen med sin italienske far, Tony og sin australske mor Gael. 

Hun begyndte at læse skuespil på Australian College of Entertainment og på Drama Works Drama Company. Hun slog sit navn igennem da hun fik rollen som Jodi Fountain McLeod I den australiske tv-serie McLeod's Daughters. Carpani havde også en rolle i filmene Hating Alison Ashley, hvor også Delta Goodrem spillede med, og i All Saints.

Carpani forlod McLeod's Daughters for at forfølge sin drøm om en karriere i USA . Hun fik en rolle i serien Law Dogs men serien blev droppet før de kunne begynde at indspille.

Hun fik dog en ny chance NCIS Los Angeles startede som spinoff til NCIS som Amy i en episode: ”Keepin' It Real” sammen med blandt andre Chris O'Donnell .

Privat danner hun par med skuespilleren Matt Passmore, som hun mødte under indspilningerne til McLeod's Daughters da han spillede Marcus Turner.
Før det var hun sammen med Australian Rules Football spilleren Chad Cornes.

TV

Movies

References 

 http://mcleodsdaughters.ninemsn.com.au/article.aspx?id=4369 
 http://www.theage.com.au/news/tv--radio/carpani-chases-us-fame/2007/01/07/1168104858139.html Carpani Chases U.S. Fame

Eksterne henvisninger

Fodnoter 

Skuespillere fra Australien
Personer fra Sydney